- Hindi News
- National
- नीट में उर्दू को शामिल करने के लिए सुप्रीम कोर्ट ने केंद्र, मेडिकल काउंसिल से मांगा जवाब
नीट में उर्दू को शामिल करने के लिए सुप्रीम कोर्ट ने केंद्र, मेडिकल काउंसिल से मांगा जवाब
नई दिल्ली | राष्ट्रीय पात्रता और प्रवेश परीक्षा (नीट) में उर्दू भाषा को भी शामिल करने संबंधी याचिका पर सुप्रीम कोर्ट ने केंद्र सरकार और मेडिकल काउंसिल ऑफ इंडिया से जवाब मांगा है। देशभर में एमबीबीएस और बीडीएस में प्रवेश के लिए होने वाली यह परीक्षा अब तक 10 भाषाओं में कराई जाती है। स्टूडेंट इस्लामिक ऑर्गनाइजेशन ने उर्दू को भी परीक्षा की भाषा के तौर पर शामिल करने के लिए सुप्रीम कोर्ट में याचिका दायर की है। सुनवाई के दौरान जस्टिस कुरियन जोसेफ और आर भानुमति ने केंद्र और एमसीआई के अलावा डेंटल काउंसिल ऑफ इंडिया और सीबीएसई को भी नोटिस दिया है। अगली सुनवाई के लिए 10 मार्च की तिथि निर्धारित की गई है।
tgl_Latn sot_Latn hin_Deva hin_Deva hin_Deva